রৌমারী উপজেলা

রৌমারী উপজেলা বাংলাদেশের কুড়িগ্রাম জেলার একটি প্রশাসনিক এলাকা। এটি মুক্তাঞ্চল উপজেলা হিসেবে খ্যাত। কুড়িগ্রামের মূল ভূখণ্ডের সাথে এই উপজেলাটির কোনো সংযোগ সড়ক নেই, শুধু জল ভিত্তিক পরিবহন ব্যবস্থা রয়েছে। এই উপজেলাটি জামালপুর জেলার খুবই সন্নিকটে এবং ঢাকার সাথে যোগাযোগ ব্যবস্থা বেশ ভালো।
অবস্থান ও আয়তন

কুড়িগ্রাম জেলার দক্ষিণাংশে ২৫°২৭´ থেকে ২৫°৪৩´ উত্তর অক্ষাংশ এবং ৮৯°৪৫´ থেকে ৮৯°৫৩´ পূর্ব দ্রাঘিমাংশ জুড়ে রৌমারি উপজেলার অবস্থান। এ উপজেলার উত্তরে উলিপুর উপজেলা ও ভারতের আসাম, দক্ষিণে চর রাজিবপুর উপজেলা, পূর্বে ভারতের আসাম. পশ্চিমে চর রাজিবপুর উপজেলা, চিলমারী উপজেলা ও উলিপুর উপজেলা।
নামকরণ

রৌমারী উপজেলার নামকরণের সঠিক ইতিহাস নিশ্চিতভাবে জানা যায়নি। তবে লোকমুখে প্রচলিত একটি তথ্য অনুযায়ী, অতীতে এই অঞ্চলে প্রচুর পরিমাণে রুই মাছ পাওয়া যেত। এখানে রুই মাছ ধরার কাজকেরৌ মাছ মারা বলা হতো। এই রৌ মারা শব্দ থেকেই রৌমারী নামের উৎপত্তি হয়েছে বলে ধারণা করা হয়।
আয়তন

রৌমারী উপজেলার মোট আয়তন ১৯৭ বর্গ কিলোমিটার।
ইতিহাস

১৯৪৭ সালের ভারত বিভাগের প্রাক্কালে আসামের মুসলমান সংখ্যাগরিষ্ঠ গোয়ালপাড়া জেলা পূর্ব পাকিস্তানের অন্তর্ভুক্ত করার দাবিতে রৌমারী সীমান্তের নিকট বড়াইবাড়ি নামক স্থানে মওলানা আবদুল হামিদ খান ভাসানী ও মানকাচরের আবদুল কাশেম মিয়া পাকিস্তান কেল্লা প্রতিষ্ঠা করেন এবং স্থানীয় যুবকদের সংঘবদ্ধ করে একটি মিলিশিয়া বাহিনী গঠন করেন। এই স্থানে একটি বিশাল মঞ্চ স্থাপন করে সাত দিন ধরে ঐ উঁচু মঞ্চে উঠে মওলানা ভাসানী লক্ষ লক্ষ মানুষের সমাবেশে ভাষণ দেন।

রৌমারী সদর ইউনিয়নের বাজারপাড়া এলাকায় অবস্থিত দেশের প্রথম ডাকঘরটি ১৯৪৭ সালে স্থাপিত হয়। স্বাধীনতা যুদ্ধের সময় স্বাধীন বাংলাদেশের অস্থায়ী প্রশাসনিক ব্যবস্থায় গুরুত্বপূর্ণ ভূমিকা পালন করে। এই ঐতিহাসিক স্থাপনাটি পর্যাপ্ত তদারকি ও সংস্কারের অভাবে বর্তমানে জরাজীর্ণ অবস্থায় রয়েছে।
মুক্তিযুদ্ধের ঘটনাবলি

মুক্তিযুদ্ধ চলাকালীন সময় সেক্টর কামান্ডার মেজর জিয়াউর রহমান, কর্নেল তাহের, উইং কমান্ডার এম হামিদুল্লাহ খান এবং আরও অনেকে পর্যায়ক্রমে এখান থেকে ১১নং সেক্টরে গেরিলা যুদ্ধ সংগঠন ও পরিচালনা করেন। এখানে মুক্তিযোদ্ধাদের প্রশিক্ষণ দেওয়া হতো এবং এখান থেকে চিলমারী, উলিপুর ও গাইবান্ধা জেলার বিভিন্ন এলাকায় অভিযান চালানো হতো।

মুক্তিযুদ্ধের সময় রৌমারীর ৯ জন মুক্তিযোদ্ধা শহীদ হন- আবু আসাদ, আবুল হোসেন, আব্দুল বারী, আব্দুল লতিফ, আব্দুল হামিদ, আব্দুল মজিদ, শহীবর রহমান, খন্দকার আব্দুল আজিজ ও বদিউজ্জামান।
রৌমারীকে মুক্তাঞ্চল বলা হয় কারণ পাকিস্তানি সেনাবাহিনী এ অঞ্চলে আসতে সাহস পায়নি।
বাংলাদেশ-ভারত সীমান্ত সংঘর্ষ

থাম্ব|বড়াইবাড়ি যুদ্ধে শাহাদাত বরণকারী বাংলাদেশী সৈনিকদের স্মরণে স্মৃতিসৌধ।
এপ্রিল ২০০১ সালে, রৌমারী উপজেলার বড়াইবাড়ি সীমান্ত এলাকায় বাংলাদেশ ও ভারতের সীমান্তরক্ষী বাহিনীর মধ্যে এক রক্তক্ষয়ী সংঘর্ষ ঘটে। ১৮ই এপ্রিল প্রায় ৩০০ জন ভারতীয় সীমান্তরক্ষী বাহিনী (বিএসএফ) সদস্য বাংলাদেশের ভূখণ্ডে বড়াইবাড়ি গ্রামের নিকটে প্রবেশ করে। এটি ছিল ভারতের তরফ থেকে পূর্ববর্তী পদুয়া বা পিরদিওয়াহ ঘটনার প্রতিশোধমূলক অভিযান হিসেবে পরিচালিত অনুপ্রবেশ।

বাংলাদেশী সীমান্তরক্ষী বাহিনী (তৎকালীন বিডিআর) অনুপ্রবেশকারী বাহিনীর বিরুদ্ধে অতর্কিত আক্রমণ চালায় এবং বড়াইবাড়ি বিডিআর ফাঁড়িতে পরিচালিত হামলা প্রতিহত করতে সক্ষম হয়। সংঘর্ষ চলাকালীন শত শত স্থানীয় গ্রামবাসী বাংলাদেশী সীমান্তরক্ষীদের সহায়তা করে। এই ঘটনায় ১৬ জন ভারতীয় সৈন্য ও ২ জন বাংলাদেশী সীমান্তরক্ষী নিহত হন; তবে এলাকাবাসীর মতে, নিহত ভারতীয় সৈন্যের সংখ্যা ১৭০ জন পর্যন্ত হতে পারে। সংঘর্ষের পর ২০শে এপ্রিল নিহত ভারতীয় সৈন্যদের মরদেহ ফেরত দেওয়া হয় এবং পরদিন, ২১শে এপ্রিল উভয় পক্ষ অস্ত্রবিরতিতে সম্মত হলে সংঘর্ষের অবসান ঘটে।
প্রশাসনিক এলাকা

রংপুর জেলার অধীনে রৌমারী থানা গঠিত হয় ১৯০৮ সালে এবং ১৯৮৩ সালের ১ আগস্ট থানাকে উপজেলায় রূপান্তর করা হয়। এ উপজেলায় কোনো পৌরসভা নাই ও ৬টি ইউনিয়ন রয়েছে। উপজেলার ৬টি ইউনিয়নের প্রশাসনিক কার্যক্রম রৌমারী থানার আওতাধীন।
;ইউনিয়নসমূহ:
* রৌমারী
* যাদুরচর
* শৌলমারী
* দাঁতভাঙ্গা
* বন্দবেড়
* চর শৌলমারী
জনসংখ্যার উপাত্ত

২০২২ সালের আদশুমারী অনুযায়ী এ উপজেলায় মোট জনসংখ্যা ২,২৭,৫০৯ জন। তার মধ্যে পুরুষ ১,১১,৪২২ জন ও মহিলা ১,১৬,০৮৭ জন। ২০২৪ সালের উপজেলা নির্বাচন অনুযায়ী এ উপজেলায় মোট ভোটার সংখ্যা ১ লাখ ৬৮ হাজার।
শিক্ষা

২০২২ সালের আদমশুমারী অনুযায়ী রৌমারী উপজেলার সাক্ষরতার হার ৬০%। এ উপজেলায় ১০টি কলেজ, ২টি কারিগরি কলেজ, ২৬টি উচ্চ বিদ্যালয়, ১১৫টি প্রাথমিক বিদ্যালয়, ১টি ফাজিল মাদ্রাসা, ১টি আলিম মাদ্রাসা ও ১৩টি দাখিল মাদ্রাসা রয়েছে।
শিক্ষা প্রতিষ্ঠান

;কলেজ
*রৌমারী সরকারি কলেজ (১৯৮৪)
* রৌমারী মহিলা ডিগ্রি কলেজ (১৯৯৫)
* যাদুর চর ডিগ্রি কলেজ (১৯৯৯)
* যাদুর চর মডেল কলেজ (১৯৯৯)
* চর শৌলমারী ডিগ্রী কলেজ(১৯৯৫)
* শহীদ মুক্তিযোদ্ধা কলেজ,পাখিউড়া(২০১১)
* চর শৌলমারী আদর্শ মহিলা কলেজ(২০১৩)
উচ্চ বিদ্যালয়

* টাপুরচর উচ্চ বিদ্যালয়(১৯৪১)
* টাপুর চর বি.জি উচ্চ বিদ্যালয়
* যাদুর চর উচ্চ বিদ্যালয় (১৯৪৬)
* রৌমারী সিজি জামান উচ্চ বিদ্যালয় (১৯৪৮)
* সোনাভরি আদর্শ উচ্চ বিদ্যালয় (২০০২), (দ: খনজনমারা)
* চর শৌলমারী বহুমূখী উচ্চ বিদ্যালয়(১৯৭০)
* শৌলমারী এম আর উচ্চ বিদ্যালয় (১৯৮৬)
* চর শৌলমারী বালিকা উচ্চ বিদ্যালয়
* কাজাইকাটা জুনিয়র উচ্চ বিদ্যালয়
* সোনাপুর উচ্চ বিদ্যালয়
* ফুলবাড়ি উচ্চ বিদ্যালয়
*
;প্রাথমিক বিদ্যালয়
* নতুন বন্দর সরকারি প্রাথমিক বিদ্যালয় (১৯৬৮)
* খনজনমারা সরকারি প্রাথমিক বিদ্যালয় (১৯২২)
* রৌমারী সরকারি প্রাথমিক বিদ্যালয় (১৮৯৮)
* চাকতাবাড়ি প্রাথমিক বিদ্যালয় (১৯৩২)
* মির্জাপাড়া সরকারি প্রাথমিক বিদ্যালয় (১৯৩৬)
*চর শৌলমারী সরকারি প্রাথমিক বিদ্যালয

;মাদ্রাসা
* দক্ষিণ টাপুরচর দারুচ্ছুন্নাহ এল এইচ দাখিল মাদ্রাসা (১৯৮৫)
* খনজনমারা গনি মোল্লা মাদ্রাসা (১৯৯৮)
* নূরপুর রহমানিয়া দারুচ্ছুন্নাহ দাখিল মাদ্রাসা (১৯৭২)
* ফুলুয়ার চর জুনিয়র মাদ্রাসা (১৯৩৩)
* রৌমারী কেরামতিয়া সিনিয়র ফাজিল মাদ্রাসা (১৯৩৭)
*জাফরগঞ্জ আদর্শ দাখিল মাদ্রাসা
স্বাস্থ্য

রৌমারী উপজেলায় ১টি সরকারি হাসপাতাল, ২৭টি কমিউনিটি ক্লিনিক ও ২টি পরিবার কল্যাণ কেন্দ্র রয়েছে।
অর্থনীতি

রৌমারী উপজেলায় মোট আবাদি জমির পরিমাণ ১৫,৫৫৫ হেক্টর। এ উপজেলার জনগোষ্ঠীর আয়ের প্রধান উৎস কৃষি ৭৭.৪০%, অকৃষি শ্রমিক ৩.৫৭%, শিল্প ০.৮০%, ব্যবসা ৬.৪০%, পরিবহন ও যোগাযোগ ০.৫৭%, চাকরি ৩.২৫%, নির্মাণ ০.৪৯%, ধর্মীয় সেবা ০.১৫%, রেন্ট অ্যান্ড রেমিটেন্স ০.০৭% এবং অন্যান্য ৭.৩০%। ভূমিমালিক ৫৫.০৫%, ভূমিহীন ৪৪.৯৫%। শহরে ৪৫.৩৪% এবং গ্রামে ৫৬.৪৮% পরিবারের কৃষিজমি রয়েছে।
যোগাযোগ ব্যবস্থা

রৌমারী উপজেলায় ৬৫ কিলোমিটার পাকা রাস্তা, ৪৮৯ কিলোমিটার কাঁচা রাস্তা ও ৩০ নটিক্যাল মাইল নদীপথ রয়েছে।
ধর্মীয় উপাসনালয়

রৌমারী উপজেলায় ২৮৮টি মসজিদ, ৭টি মন্দির রয়েছে ও কোনো গির্জা নাই।
*রৌমারী উপজেলা মডেল মসজিদ ও ইসলামিক সাংস্কৃতিক কেন্দ্র।
*থানা জামে মসজিদ।
*ব্যাপারীপাড়া জামে মসজিদ (প্রতিষ্ঠিত ১৮৮২)।
নদ-নদী

রৌমারী উপজেলার মধ্য দিয়ে প্রবাহিত হয়েছে ব্রহ্মপুত্র নদ, হলহলি নদী, সোনাভরি নদী, জিঞ্জিরাম নদী। এছাড়াও এ উপজেলায় অনেক বিল রয়েছে, তন্মধ্যে উল্লেখযোগ্য বিল হল নটান বিল, ইছাকুড়ি বিল, ভেড়ামারী বিল, আলীর ডোবা, মাদাইডাঙ্কার বিল, বাউশমারীর বিল, দেওকুড়া বিল। ধারণা করা হয়, এ উপজেলায় অনেক চর রয়েছে যার মধ্যে থেকে এ অঞ্চলটি জেগে উঠেছে।
হাটবাজার

রৌমারী উপজেলায় ১৯টি হাটবাজার রয়েছে ও ২টি মেলা হয়ে থাকে।
;উল্লেখযোগ্য হাটবাজার
* রৌমারী হাট বাজার
* বড়াইকান্দি হাট বাজার
* কর্তিমারী হাট বাজার
* চর শৌলমারী হাট বাজার
* দাঁতভাঙ্গা হাট বাজার
* সায়েদাবাদ হাট বাজার
* আমবাড়ি হাট বাজার
* শিমুলতলী হাট বাজার
* পাখিউড়া হাট বাজার
* টাপুরচর হাট বাজার
* শেখের হাট বাজার
* চুলিয়ার চর হাট বাজার
* সোনাপুর হাট বাজার
* বাইটকামারী হাট বাজার
* কাজাইকাটা গাছবাড়ী হাট বাজার
* গোয়ালগ্রাম হাট বাজার
* খেওয়ার চর হাট বাজার
* কাজাইকাটা লাউবাড়ী হাট বাজার
দর্শনীয় স্থান

রৌমারী উপজেলায় দর্শনীয় স্থানের মধ্যে রয়েছে:
* বড়াইবাড়ী স্মৃতিসৌধ
* রৌমারী কেন্দ্রীয় শহীদ মিনার
* তুরা স্থলবন্দর
* সোনাভরি নদী
* চাঁন্দমারী পর্যটন কেন্দ্র
* মশার ঘোপ নীলকুঠি
উল্লেখযোগ্য ব্যক্তি

*নুরুল ইসলাম (পাপু মিয়া) – ১৯৭০ সালের নির্বাচনে গণ পরিষদের সদস্য।
*মোহাম্মদ সিরাজুল হক – অধ্যক্ষ ও সাবেক সংসদ সদস্য।
*গোলাম হোসেন – রাজনীতিবিদ ও সাবেক সংসদ সদস্য।
*রোস্তম আলী দেওয়ান – ভাষাসৈনিক, মুক্তিযোদ্ধা, শিক্ষক।
*জাকির হোসেন – রাজনীতিবিদ ও সাবেক মন্ত্রী, প্রাথমিক ও গণশিক্ষা মন্ত্রণালয়।
*রুহুল আমিন – রাজনীতিবিদ ও সাবেক সংসদ সদস্য।
*বিপ্লব হাসান পলাশ – রাজনীতিবিদ ও সাবেক সংসদ সদস্য।
জনপ্রতিনিধি

;উপজেলা পরিষদ ও প্রশাসন
আরও দেখুন

* কুড়িগ্রাম জেলা;
* রংপুর বিভাগ।
তথ্যসূত্র
বহিঃসংযোগ

*


বিষয়শ্রেণী:কুড়িগ্রাম জেলার উপজেলা
বিষয়শ্রেণী:রৌমারী উপজেলা